L&E กำไรพุ่ง 127%
L&amp;E ได้อานิสงส์เศรษฐกิจฟื้น-ส่งออกโต กำไรไตรมาส 2 โต127%
16 ส.ค. 2553

L&amp;E ได้อานิสงส์เศรษฐกิจฟื้น-ส่งออกโต กำไรไตรมาส 2 โต127%
นายปกรณ์ บริมาสพร ประธานกรรมการบริหาร บริษัท ไลท์ติ้ง แอนด์ อีควิปเมนท์   ( L&amp;E)  เปิดเผยว่า  บริษัทและบริษัทย่อย มีกำไรสุทธิ  ในไตรมาสที่ 2/2553   จำนวน 1.93 ล้านบาท เพิ่มขึ้น 127  % จากช่วงเดียวกันของปีก่อนที่มีผลประกอบการขาดทุนสุทธิ 6.96 ล้านบาท ส่วนงวด 6 เดือนสิ้นสุดวันที่ 30 มิถุนายน 2553   มีกำไรสุทธิ 10.55 ล้านบาท เพิ่มขึ้นจากช่วงเดียวกันของปีก่อนที่มีผลประกอบการขาดทุนสุทธิ 2.56 ล้านบาท 
ทั้งนี้กำไรสุทธิที่ปรับตัวดีขึ้นมาจากบริษัทฯ มีรายได้จากการขายรวมเป็นเงิน 336 ล้านบาท   ในไตรมาสที่สองนี้ เพิ่มขึ้นจากปีก่อนหน้า 12% เป็นผลมาจากการเติบโตอย่างต่อเนื่องของธุรกิจก่อสร้างภายในประเทศ รวมทั้งการปรับตัวดีขึ้นของการส่งออกอย่างเด่นชัด 
นายปกรณ์ กล่าวต่อถึงแนวโน้มผลประกอบการในครึ่งปีหลังว่า ธุรกิจผลิตและจัดจำหน่ายโคมไฟฟ้าและอุปกรณ์แสงสว่างมีโอกาสเติบโตโดดเด่นกว่าครึ่งปีแรก เนื่องจากช่วงครึ่งปีหลังจะถือเป็นฤดูกาลขาย (high season) ของสินค้าประเภทนี้ โดยเฉพาะในไตรมาส 4 จะเป็นช่วงที่ดีที่สุดของปี   บริษัทฯ น่าจะได้รับประโยชน์จากความต้องการใช้โคมไฟตกแต่งอาคารที่อาจจะเพิ่มขึ้น ซึ่งจะส่งผลดีต่อผลประกอบการในครึ่งปีหลังทำให้คาดว่าทั้งรายได้และอัตรากำไร ขั้นต้นยังเติบโตในทิศทางที่ดี  และปีนี้บริษัทฯ ยังคงเป้าหมายการเติบโตของรายได้ไว้ที่ 10-15% จากปีก่อนที่ทำได้ 1,475.61 ล้านบาทขณะที่การส่งออกของบริษัทก็ดีขึ้นโดยมีการส่งออกสู่เวียดนาม และฟิลิปปินส์ เข้ามาเพิ่มด้วย จึงช่วยสนับสนุนให้ธุรกิจมีทิศทางการเติบโตที่ดีดังกล่าว